**Ո Ր Ո Շ ՈՒ Մ**

**Կատարողական վարույթը կասեցնելու մասին**

27. Դեկտեմբերի. 2018թ. ք. Արթիկ

Հարկադիր կատարումն ապահովող ծառայության Շիրակի մարզային բաժնի Արթիկի բաժանմունքի հարկադիր կատարող, արդարադատության լեյտենանտ Դավիթ Սահականս քննության առնելով 15.03.2017թ–ին վերսկսված թիվ 01513248 կատարողական վարույթի նյութերը

**Պ Ա Ր Զ Ե Ց Ի**

ՀՀ Շիրակի մարզի ընդհանուր իրավասության դատարանի կողմից 27.01.2017թ–ին տրված թիվ ՇԴ3/0910/02/15 կատարողական թերթի հիման վրա անհրաժեշտ պարտապան «Ռոբան» սահմանափակ պատասխանատվության ընկերությունից հօգուտ «Ջերմուկ Գրուպ» փակ բաժնետիրական ընկերության բռնագանձել 3.310.655,44/երեք միլիոն երեք հարյուր տաս հազար վեց հարյուր հիսունհինգ ամբողջ քառասունչորս/ ՀՀ դրամ որպես պարտքի գումար և 66.213,2 /վաթսունվեց հազար երկու հարյուր տասներեք ամբողջ երկու/ ՀՀ դրամ որպես նախապես վճարված պետական տուրքի գումար: Ինչպես նաև 3.310.655,44/երեք միլիոն երեք հարյուր տաս հազար վեց հարյուր հիսունհինգ ամբողջ քառասունչորս/ ՀՀ դրամի նկատմամբ հաշվեգրել և բռնագանձել ՀՀ քաղաքացիական օրենսգրքի 411 հոդվածով սահմանված տոկոսագումարները սկսած 2015 թվականի սեպտեմբերի 23-ից մինչև պարտավորության կատարման օրը` ՀՀ Կենտրոնական բանկի կողմից սահմանված հաշվարկային տոկոսադրույքի համաձայն:

Կատարողական վարույթով վճռի հարկադիր կատարման ընթացքում պարտապան «Ռոբան» սահմանափակ պատասխանատվության ընկերության ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար։ Պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով

**Ո Ր Ո Շ Ե Ց Ի**

Կասեցնել 15.03.2017թ–ին վերսկսված թիվ 01513248 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին՝ նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան։

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում։

Որոշման պատճենն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումն ստանալու օրվանից տասնօրյա ժամկետում:

 Հարկադիր կատարող,

 Արդարադատության լեյտենանտ` Դավիթ Սահակյան